SÉANCE 28 COURS DE DIOULA
1. LECON 28 : KALANSEN MUGAN NI SEEGINAN
1.1. BARO TAN NI SEEGINAN : TABALITIGI
DAOUDA ye tabalitigi ye. Lon bɛɛ, a bɛ feere damina kabini sɔgɔma fɔ su fɛ. A t’a yɛrɛ lafɔnyɔ. A bɛ sɛgɛ kosɔbɛ k’a masɔrɔ a bɛ fɛn caman feere. Sukaro b’a fɛ, kɔgɔ b’a fɛ, bɔnbɔn fana b’a fɛ. N’i ko tulu o, safuna o, i bɛ o bɛɛ sɔrɔ DAOUDA fɛ. Hali tiga kɔgɔman b’a fɛ. Dakosafuna ani bɔrɔsi i b’o sɔrɔ a fɛ. A ya minanw sɔngɔ ka nɔgɔ. Lɛtɛrɛ foroko ni fɛnmisɛnnin wɛrɛ caman b’a fɛ. A ya tabali ka bon. Mɔgɔ caman bɛ sanni kɛ DAOUDA fɛ.. Barokɛbagaw tɛ ban DAOUDA kɔrɔ.
DAOUDA tɛ kɔdiwarika ye. A bɛ bɔ Mali la. A n’a ya denbaya nan na Abidjan a bɛ sanji looru bɔ bi. O bɛ to ka taga Mali la seliba la sinyɛn caman.
DAOUDA muso bɛ nanfew feere Adjamé Lɔgɔfɛ la. A tɔgɔ ye ALIMAN. A tɛ kan gbɛrɛ fɔ ni Bamanankan tɛ. A cɛ bɛ to ka a degi tubabukan na dɔɔni dɔɔni.
2. Nyiningali ninugu jabi
-
DAOUDA bɛ feeere kɛ lon bɛɛ wa?
-
Daouda bɛ tubabukan mɛn wa? ?
-
Mun bɛ sɔrɔ DAOUDA fɛ?
-
DAOUDA muso bɛ kan jumɛn fɔ?
-
Kɔdiwari ye DAOUDA ya worojamanan ye wa?
-
DAOUDA n’a ya denbaya bɛ to ka taga Mali la tuman jumɛn?
-
DAOUDA ye mun ye?
-
Muna mɔgɔ caman bɛ sanni kɛ DAOUDA fɛ?
-
DAOUDA n’a ya denbaya nan na Abidjan a bɛ sanji joli bɔ bi?
-
DAOUDA bɛ a yɛrɛ lafɔnyɔ lon jumɛn?
3. Segi kumankolo ninugu kan ka sɔrɔ ka o kɔrɔ fɔ an ye julakan na
-
Baarakɛ ka di ni baarakɛbaliya ye.
-
Wari ma di ni adamadenya ye.
-
Nɔgɔya ka di bɛɛ ye ni gbɛlɛya ye.
-
Flabuluna ka di ni malo ye
-
Sumali nyuman ka ɲin ni sumalijugu ye.
-
Sigiyɔrɔ saniyanin ka nyi ni sigiyɔrɔ nɔgɔnin ye.
-
Kuman nyuman fɔ ka fisa ni kuman jugu fɔ ye.
-
Repetition
-
Substitution
-
transformation
-
fra_Latn dyu_Latn dyu_Latn bam_Latn bam_Latn dyu_Latn bam_Latn unk bam_Latn unk bam_Latn unk bam_Latn unk bam_Latn unk bam_Latn unk bam_Latn unk dyu_Latn unk bam_Latn unk bam_Latn unk bam_Latn dyu_Latn unk bam_Latn unk bam_Latn unk dyu_Latn unk bam_Latn unk bam_Latn unk dyu_Latn unk bam_Latn unk eng_Latn unk swe_Latn unk fra_Latn unk